Dette er hovedgravlunden for Kongsberg by og omegn. Den ble tatt i bruk i 1972–73, da det begynte å bli fullt ved den tidligere gravlunden ved næringsparken (nå Kongsberg teknologipark). På gravlunden står et kapellbygg med et stort og et lite kapell (seremonirom). Det er utsmykket av bl.a. Rolf Hansen og Nils Aas. Et krematorieanlegg fra 1973 er ikke lenger i bruk. Drammen utfører i dag kremasjoner for Kongsberg.